Esej iz filozofije

1. **Pisanje – razlike s obzirom na srodna područja**
2. Sažeto, jasno, precizno pisano što jednostavnijim izričajem.
3. Filozofijski esej usmjeren je na argumente: filozofije koju objašnjavamo ili argumente eseja
4. Pisati bez klišeja i „magle“: „Znamo da se još od iskona civilizacije ljudi nastoje izboriti za svoja uvjerenja.“; „Esej treba biti napisan tako da sloboda duha nije ničim ograničena, a poniranje u misaone dubine otkriva u konačnici smisao pitanja o smislu bitka.“; „Poznato nam je još od Starih Grka da duša čovjekova omogućuje pogled u beskonačno.“
5. Cilj je prezentirati teze utemeljene na argumentima i analiza i kritika spram nekih teza, uvjerenja, stavova (teze, valjane informacije, razlozi, argumenti)
6. **Temeljni elementi eseja (sastavka)**
7. Izraditi plan pisanja (utemeljen na analizi teksta)
8. Jasno i precizno odrediti koji problem ili pitanje rješavamo (temeljna teza teksta)
9. Odrediti moguće prigovore temeljnoj tezi ili tezama (utemeljenjem eseja dobivamo „sigurne“ 2 do 4 stranice teksta)
10. **Organizacija (kompozicija i struktura)**
11. Preporuka je da uvod bude sažet, s jasnim temeljnim tezama i da služi kao orijentacija za cjelokupni esej
12. Temeljne teze i argumentacija organiziraju se kao odlomci/ racionalna makro razina argumentacije
13. Završni dio služi kao zaključak („omotač“), objašnjenje kojim dokazujemo da smo ostvarili cilj pisanja eseja; početna teza i zaključak sreli su se na završetku; teze su dokazane, problemi ili pitanja riješeni
14. **Određivanje ključnih pojmova**
15. Tekst temeljite na filozofijskim pojmovima – razjasnite terminologiju (priprema: rječnici, internet)
16. **Pisanje i dopisivanje, test čitanja, sažimanje teksta, navođenje izvora (citiranje)**
17. Pročitati napisano, verificirati, provjeriti pravopis, sintaksu, imena
18. „Napadnite“ teze koje ste zastupali i „obranite“ teze koje ste kritizirali ili „napadali“
19. Odredite sažeti tekst (objasnite svrhu svakog odlomka):
20. Doslovno citiranje – navodnici, navod teksta – smisao teksta, pisanje eseja „svojim riječima“
21. „Bez podvala!“
22. **Opće sugestije kod pisanja (tehnički zahtjevi)**
23. Ono što pišete jednako je onom što govorite, a ono što govorite jednako je onom što mislite (sastavite tekst koji je razumljiv što većem broju ljudi)
24. Izbjegavajte „kićene“ nerazumljivosti i „razigrane stilske figure“, nepotrebne i suvišne riječi
25. Pravopis i gramatika; izbjegavati arhaične, specifične izraze i kovanice
26. Granice pisanja; minimalan i maksimalan broj riječi (budite sigurni da ste napisali dovoljno i riješili probleme i izbjegli ponavljanja u tekstu – „Počet ću s njegovom biografijom….?“)